Project:Sandbox

มิน อ่อง ลาย

มินอ่องหล่าย เป็นนายพลกองทัพเมียนมา ซึ่งดำรงตำแหน่งผู้นำในทางพฤตินัยของประเทศคนปัจจุบัน และยังเป็นผู้บัญชาการทหารสูงสุดของกองทัพเมียนมา เขาเข้ายึดอำนาจในฐานะผู้นำรัฐในการรัฐประหารเมียนมาคครั้งล่าสุดวันที่ 1 กุมภาพันธ์ พ.ศ. 2564
 * ประวัติ

มินอ่องหล่าย เกิดเมื่อวันที่ 3 กรกฎาคม พ.ศ. 2499 ที่เมืองทวาย ประเทศพม่า (ปัจจุบันคือเมืองทวายประเทศเมียนมา) พ่อของเขาชื่อ ต่องหล่าย เป็นวิศวกรโยธาซึ่งทำงานอยู่ที่กระทรวงการก่อสร้าง

มินอ่องหล่ายสอบผ่านการคัดเลือกทหารในปี พ.ศ. 2515 ที่โรงเรียนการศึกษาขั้นพื้นฐานมัธยมปลาย 1 ลาธาแห่งย่างกุ้ง (BEHS 1 Latha of Rangoon) ต่อมาเขาเข้าศึกษากฎหมายที่มหาวิทยาลัยศิลปะและวิทยาศาสตร์ย่างกุ้ง (Rangoon Arts and Science University) ตั้งแต่ปี พ.ศ. 2515-2516 ก่อนจะเข้าร่วมสถาบันป้องกันรุ่นที่ 19 ในปี พ.ศ. 2517 หลังความพยายาม 3 ครั้ง และได้ติดยศจ่า

ในปี พ.ศ. 2520 มินอ่องหล่ายได้ติดยศร้อยตรีในกองทัพ และหลังจากสำเร็จการศึกษา เขาได้เข้ารับตำแหน่งผู้บัญชาการในรัฐมอญ และในปี พ.ศ. 2545 เขาได้รับการเลื่อนตำแหน่งให้เป็นผู้บัญชาการกองบัญชาการในรัฐฉานตะวันออก และเป็นตัวตั้งตัวตีในการเจรจากับกลุ่มกบฏ 2 กลุ่มคือกองทัพรัฐว้า (UWSA) และกองทัพพันธมิตรประชาธิปไตยแห่งชาติ (NDAA)

เขาเริ่มมีชื่อเสียงโด่งดังในปี พ.ศ. 2552 หลังจากเป็นผู้นำในการต่อต้านกองกำลังพันธมิตรประชาธิปไตยแห่งชาติเมียนมาที่ก่อความไม่สงบในโกก้าง

ในเดือนมิถุนายน พ.ศ. 2553 มินอองหล่ายได้เข้ามาแทนที่นายพลฉ่วยมานในตำแหน่งเสนาธิการร่วมกองทัพบก กองทัพเรือ และกองทัพอากาศ

มินอ่องหล่ายขึ้นดำรงตำแหน่งผู้บัญชาการทหารสูงสุด บังคับบัญชาสำนักงานทหารสูงสุดที่เรียกว่า “ทัตมาดอว์” เมื่อวันที่ 30 มีนาคม พ.ศ. 2554 แทนที่ประมุขแห่งรัฐและหัวหน้าคณะรัฐบาลทหารเดิมคือนายพลอาวุโสตานฉ่วย

เขายังเป็นสมาชิกของสภาป้องกันและความมั่นคงแห่งชาติ (NDSC) ซึ่งมีประธานาธิบดีแห่งเมียนมาเป็นประธาน

ต่อมาเมื่อวันที่ 3 เมษายน พ.ศ. 2555 รัฐบาลเมียนมาประกาศว่า มินอ่องหล่ายได้รับการเลื่อนตำแหน่งเป็นรองนายพลอาวุโส ซึ่งเป็นตำแหน่งสูงสุดอันดับ 2 ของกองทัพเมียนมา และได้รับการเลื่อนตำแหน่งเป็นนายพลอาวุโสในเดือนมีนาคม พ.ศ. 2556

ในวันที่ 5 พฤศจิกายน พ.ศ. 2563 ทัตมาดอว์ได้ประกาศตำแหน่งพลเอกอาวุโสให้นายพลมินอองหล่าย ซึ่งมีสถานะเทียบเท่ากับรองประธานาธิบดีเมียนมา

ทุติยะ จุลจอมเกล้า ในสมเด็จพระเจ้าจักรพรรดิราช
 * เครื่องราช